Čekijos vyrų krepšinio rinktinė
Čekijos vyrų krepšinio rinktinė – krepšinio komanda, tarptautinėse varžybose atstovaujanti Čekijos valstybei. Sudaryta 1993 m., vietoje Čekoslovakijos vyrų krepšinio rinktinės, kuri XX a. 5–8 dešimtmečiais buvo viena iš dominuojančių Europos krepšinio nacionalinių komandų. Dalyvavo 6 Europos čempionatuose, o sėkmingiausias pasirodymas – 2019 m. pasaulio čempionate pasiekta 6 vieta. 2021 m. debiutavo vasaros olimpinėse žaidynėse, bet grupės etapo neįveikė.